vīryáṃ vaí suparṇó garútmānvīryámevaìnametádabhisáṃskaroti trivŕ̥tte śíra íti trivŕ̥tamasya stómaṃ śiraḥ karoti gāyatraṃ cákṣuríti gāyatraṃ cákṣuḥ karoti br̥hadrathantaré pakṣāvíti br̥hadrathantaré pakṣaú karoti stóma ātméti stómamātmā́naṃ karoti pañcaviṃśaṃ chándāṃsyáṅgānī́ti chándāṃsi vā́ etasyā́ṅgāni yájūṃṣi nāméti yádenamagnirítyācákṣate tádasya yájūṃṣi nā́ma sā́ma te tanū́rvāmadevyamítyātmā vaí tanū́rātmā́ te tanū́rvāmadevyamítyetádyajñāyajñíyam púchamíti yajñāyajñíyam púchaṃ karoti dhíṣṇyāḥ śaphā íti dhíṣṇayirvā́ eṣò 'smíṃloke prátiṣṭhitaḥ suparṇò 'si garútmāndívaṃ gacha sváḥ patéti tádenaṃ suparṇáṃ garútmantaṃ kr̥tvā̀ha devā́ngacha svargáṃ lokám patéti